**Tisztelt klubvezetők!**

Tisztelettel meghívunk minden kedves érdeklődőt stílustól függetlenül a II. Okinawai Napok Pesterzsébeten programra. Egy hiánypótló karate szemináriumra, ahol bepillantást nyerhetünk az okinawai karate három stílusába, a Ryukyu táncokba, melyből az okinawai karate kifejlődött és a WKF karatéba. Szeretettel várjuk azon karatékákat, senseieket, edzőket, bírákat akik érdeklődnek az okinawai kultúra és karate iránt. Kuba sensei 6 nyílt edzéséből hármat lezártunk mert a jelentkezői létszám elérte a maximumot. Shinjo Takahiro Sensei délelőtti edzései a Kata válogatott részére vannak fenntartva, ezek kivételével a még nyitott edzésekre fogadjuk a jelentkezőket.

 **Információ, jelentkezés:** [**https://sakura-events.com**](https://sakura-events.com)**/**

**INSTRUKTOROK**

**Hanshi Kuba Yoshio, Goju - Ryu 10. Dan.**

Az Okinawa Karate-Do Kenpo-Kai főinstruktora. Az Okinawa Karate - Do Rengo - Kai alelnöke. Közvetlen tanítványa volt Toguchi Seikichi senseinek, aki Miyagi Chojun sensei és Higa Seko sensei tanítványa volt. Kuba sensei az az autentikus mester, aki érti a Goju - Ryut és annak technikáit alkalmazni is tudja. Akupunktúrás klinikát vezet Okinawán.

**Hanshi Yamashiro Hirokuni, Uechi - Ryu 9. Dan.**

Tanára Takamiyagi Shigeru Sensei volt. Az Okinawa Cityben működő Yamashiro Dojo főinstruktora. Az Uechi - Ryu 9. danos nagymestere.

**Shihan Shinjo Takahiro, Tomari – Te 8. Dan.**

Okinawa egyik legelismertebb hagyományos és verseny kata (WKF) specialistája, aki maga is sikeres sportkarrierrel rendelkezik. Gazdag tapasztalatait átadta a 2020-as tokiói Olimpia győztesének, Ryo Kiyunának is, aki a gyerekkorától a tanítványa volt. Miután Ryo Kiyuna felvételt nyert Naha városába az Egyetemre, Sakumoto Tsuguo Sensei lett az új edzője. Sensei Takahiro Shinjo a versenykaták specialistája olyan stílusokban, mint Shotokan, Shito - Ryu, Shorin - Ryu, Tomari - Te, Goju-Ryu. A világ minden tájáról érkeznek hozzá karatékák. Több kiemelkedő kata versenyzővel dolgozik, mint például Shimizu Kiyou, Kiyuna Ryo, Natsuki Shimizu, Rebecca Torres, Ono Maho.

**Sensei Kushi Yoshino Uechi – Ryu 4. dan**

10 évesen elkezdett Shorin-Ryut tanulni, 19 évesen elkezdett Uechi-Ryut tanulni Yamashiro Sensei dojójában. Eredeményei: 2017, 2018, 2019 - ben Össz Okinawa Karate Bajnokságban női kata bajnok. Az első és a második Okinawa VB – n, felnőtt női kata III. hely.

**Sensei Fischer Mihály, Goju - Ryu 4. Dan.**

Az MTK vezető edzője és a Magyar Karate Szövetség felnőtt WKF kumite válogatottjának edzője. Az elmúlt 12 évben minden korosztályban Magyar Bajnok volt az MTK csapata. Tanítványai 27 Európa Bajnoki és Világ Bajnoki korosztályos érmet szereztek. Felnőtt tanítványai 4 Európa Bajnoki érmet szereztek és Hárspataki Gábor Olimpiai bronzérmet és VB. ezüstérmet szerzett.

**Shihan Tamagusuku Yukari, Ryukyu táncművész**

A Ryubu Tamagusuku-Ryu Tedano-Kai mestere. Az Okinawai Művészti Egyetemen Ryukyu tánc és Kumi Odori mester szakon végzett. a Ryukyu tánc kiváló művésze cím birtokosa amely egy fontos immateriális kulturális értéke Okinawának.

**Shihan Satoko Matayoshi, Ryukyu táncművész**

A Ryubu Tamagusuku-Ryu Izumi-Kai mestere. A Ryukyu tánc kiváló művésze cím birtokosa amely egy fontos immateriális kulturális értéke Okinawának. Fellépett Okinawán, Ázsiában, Európában és Dél-Amerikában.

Tisztelettel:

Harsányi László